CELEX: 62014TN0138
Language: et
Date: 2014-02-27 00:00:00
Title: Kohtuasi T-138/14: 27. veebruaril 2014 esitatud hagi – Chart versus SEAE

26.5.2014   
            
            
               ET
            
            
               Euroopa Liidu Teataja
            
            
               C 159/30
            
         27. veebruaril 2014 esitatud hagi – Chart versus SEAE
   (Kohtuasi T-138/14)
   2014/C 159/40
   Kohtumenetluse keel: prantsuse
   
      Pooled
   
   
      Hageja: Randa Chart (Woluwé-Saint-Lambert, Belgia) (esindajad: advokaadid T. Bontinck ja A. Guillerme)
   
      Kostja: Euroopa Välisteenistus (SEAE)
   
      Nõuded
   
   Hageja palub Üldkohtul:
   
               —
            
            
               tunnistada, et SEAE vastutab kahju eest, mis hagejal tekkis 2001. aasta oktoobri ja tänase päeva vahel Euroopa Liidu Kairo delegatsiooni ja SEAE õigusvastase tegevuse tõttu;
            
         
               —
            
            
               seetõttu:
               
                           —
                        
                        
                           esimese võimalusena tasuda R. Chart’ile 509 283,88 eurot (viissada tuhat kakssada kaheksakümmend kolm eurot ja kaheksakümmend kaheksa senti) tekitatud kahju hüvitamiseks, tingimusel, et summat võib menetluse käigus tõsta;
                        
                     
                           —
                        
                        
                           teise võimalusena tasuda R. Chart’ile 380 063,81 eurot (kolmsada kaheksakümmend tuhat kuuskümmend kolm eurot ja kaheksakümmend üks senti) alates 30. oktoobrist 2008 tekitatud kahju hüvitamiseks, tingimusel, et summat võib menetluse käigus tõsta;
                        
                     
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja, Euroopa Liidu Egiptuse delegatsiooni endine kohalik töötaja, taotleb, et hüvitataks kahju, mis tekkis Euroopa ametiasutuste õigusvastase tegevuse tagajärjel; see tegevus seisnes selles, et nimetatud ametiasutused ei andnud hagejat puudutavat tõendit teenistuse lõppemise kohta Egiptuse sotsiaalkindlustusasutustele pärast tema ametist lahkumist. See asjaolu takistas hagejal naasta tööle Egiptusesse.
   Mis puudutab kostjale süüks arvatud õigusvastast tegevust, siis esitab hageja neli väidet, mis käsitlevad hea halduse põhimõtte rikkumist, mõistliku tähtaja põhimõtte rikkumist, Egiptuse kohaldatava õiguse rikkumist ja õiguse eraelule rikkumist.
   Hageja väidab, et kostja tegevusetus tekitab talle olulist kahju, ja taotleb nii rahalise kui mitterahalise kahju hüvitamist.